Diari Oficial de la Generalitat Valenciana


Sumari del DOGV 6697, del 23-01-2012 (2012/619)

RESOLUCIÓ de 9 de gener de 2012, del president de la Generalitat, per la qual delega determinada atribució en el conseller de Presidència i vicepresident del Consell.
----------------------------------------------------------------------------------------------------------------------------------------------------------------------

### Dades del document

Número de DOGV
:   6697

Data del DOGV
:   23-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/619


Data del document
:   09-01-2012

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria de Presidència
    * delegació de poders
    * competència administrativa

RESOLUCIÓ de 9 de gener de 2012, del president de la Generalitat, per la qual delega determinada atribució en el conseller de Presidència i vicepresident del Consell. [2012/619]  
D'acord amb el principi d'eficàcia que regeix l'actuació de les administracions públiques, es considera oportú delegar en el conseller de Presidència i vicepresident del Consell l'exercici de la competència de nomenar i separar el personal eventual del Gabinet del President de la Generalitat, així com el de l'oficina de suport regulada en l'article 3.1 de la Llei 6/2002, de 2 d'agost, de la Generalitat, d'Estatut dels Expresidents de la Generalitat.   
En virtut d'això, i de conformitat amb el que disposa l'article 19.3 de la Llei 10/2010, de 9 de juliol, d'Ordenació i Gestió de la Funció Pública Valenciana, en relació amb els articles 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:   
  
  
Primer   
Delegar en el conseller de Presidència i vicepresident del Consell l'exercici de la facultat de nomenament i cessament del personal eventual al servei del president de la Generalitat, així com el nomenament i cessament del personal eventual de l'oficina de suport regulada en l'article 3.1 de la Llei 6/2002, de 2 d'agost, de la Generalitat, d'Estatut dels Expresidents de la Generalitat.   
  
Segon   
En tots aquells supòsits en els quals es faça ús de la present delegació, haurà de fer-se constar expressament aquesta circumstància en la resolució que s'adopte, així com el Diari Oficial de la Comunitat Valenciana en què ha estat publicada i els actes es consideraran dictats per l'òrgan delegant.   
  
Tercer   
La present delegació podrà ser revocada en qualsevol moment per l'òrgan delegant, de conformitat amb el que estableixen l'article 63.5 de la Llei del Consell, i l'article 13.6 de la Llei de Règim Jurídic de les Administracions Públiques i del Procediment Administratiu Comú.   
  
L'atribució delegada en la present resolució podrà ser reclamada en els termes i amb els requisits que estableix l'article 14 d'aquesta última norma.   
  
Quart  
Queda revocada la delegació de la facultat de nomenament i cessament del personal eventual al servei del president de la Generalitat efectuada per Resolució de 28 de juliol de 2011, del president de la Generalitat.   
  
Cinqué  
La present resolució tindrà efectes des del dia que es publique en el Diari Oficial de la Comunitat Valenciana.   
  
València, 9 de gener de 2012.- El president de la Generalitat: Alberto Fabra Part.